Infrastructure Malta avżaw fuq il-paġna dwar xi xogħlijiet li ser ikunu qed isiru fl-akwati tal-Baħrija u r-Rabat. Dan l-avviż inkwieta lil bosta residenti, fosthom persuna li għamlet kuntatt ma' Clifford Zahra Fenech, fejn spjegat il-problema li ser ikun qed joħloq dan it-tibdil. " Clifford kiteb, "Issakkrux lir-residenti fi djarhom. Ma tafux x'jista' jinqala'! Aqra messaġġ li għadni kif irċevejt. B'dispjaċir ninnota l-mod li bih qed jibqgħu jiġu ttrattati r-residenti tal-Baħrija. Bejn it-Tlieta u l-Ħamis qed jintalbu jkunu d-dar sat-20:00, inkonvenjent kbir għal ħafna li jaħdmu xogħlijiet b'ħinijiet differenti, jattendu lectures sa tard filgħaxija jew għandhom okkażjonijiet li ilhom pjanati." Hu jkompli dwar il-periklu li persuna tinqalalha emerġenza f'nofs ta' lejl u jkollha bżonn il-kura medika jew għajnuna immedjatament. "Minbarra li mhix qed tiġi proposta alternattiva sabiex it-triq li tagħti għall-Baħrija ma tingħalaqx għalkollox, il-ħin tat-20:00 huwa kmieni ħafna. Nitlob lil Infrastructure Malta u lill-Ministru kkonċernat sabiex iserraħ ras ir-residenti tal-Baħrija li se tinstab alternattiva għal dan l-inkonvenjent. L-emerġenzi li jinqalgħu mhumiex biss dawk li jkollhom bżonn xi Ambulanza jew allaħares qatt lil tal-Protezzjoni Ċivili." Clifford jappella biex issir xi ħaġa ħalli dawn ir-residenti jkollhom rashom mistrieħa. "Hemm familjari li jista' jinqalgħalhom xi ħaġa u jkollhom bżonn l-għajnuna f'nofs ta' lejl. Minbarra mitt elf xenarju ieħor li ma tistax timmaġina qabel ma jinqala'!" Int x'taħseb? Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari Raġel Jinstab Għarwien Ħuta Ġewwa L-Ħitan Ta' Teatru! Bil-Filmat: Ray Attard U Diane Nikolic B'Membru Ġdid Fil-Familja Tagħhom Bil-Filmat: Sitwazzjoni Mhux Tas-Soltu Ġewwa Tal-Linja Aktar Kmieni Llum! Bil-Filmat: "Jien Minix Giddieba" - Moira Delia Titlaq 'Il Barra Mill-Istudjo